Hátt á annað þúsund stúdenta á ýmsum aldri , allt frá liðlega tvítugum upp í 76 ára , hafa útskrifast úr öldungadeild . Hamrahlíðarkórinn , kór eldri nemenda , var stofnaður til hliðar við skólakórinn árið 1982 og eru kórarnir þjóðþekktir . Haustið 2015 hófst kennsla á nýjum námsbrautum sem eru skipulagðar þannig að nemendur geti lokið stúdentsprófi á þremur árum . Skólinn er kjarnaskóli í listdansi og er eini skólinn á landinu sem býður upp á stúdentspróf á listdansbraut í samráði við samstarfsskóla í listdansi . Sérstaða skólans er fólgin í fjölbreyttu námi , auðugu áfangaframboði , alþjóðlegu námi og víðtækri þjónustu . Nemendafjöldi hefur síðustu annir verið um 1050 - 1150 . Kennarar og aðrir starfsmenn eru kringum 120 .